Vilniaus šv. Jono Pauliaus II koplyčia

Vilniaus šv. Jono Pauliaus II parapijos koplyčia – koplyčia, veikianti Vilniuje, Pašilaičių mikrorajone, Medeinos g. 14. Maldos namai įsikūrę katalikiškos Šv. Juozapo mokyklos Pašilaičių skyriaus patalpose. Čia lankosi Pašilaičių seniūniją ir gretimas gyvenvietes aptarnaujančios naujos parapijos tikintieji. Kelis kartus  per savaitę vyksta pamaldos lietuvių ir lenkų kalbomis. 

Šv. Jono Pauliaus II parapijos koplyčioje telpa 30 asmenų, todėl ji naudojama darbo dienomis, o sekmadieniais meldžiamasi šv. Mišioms savanorių paruošiamoje mokyklos sporto salėje. Yra apie 200 aktyviai tarnaujančių parapijiečių.Kun. Ž. Kuzinas: Jono Pauliaus II parapija – tai Dievo planas vaticannews.va/lt 2023-08-26Vilniaus Šv. Jono Pauliaus II parapija: sekmadieniai mūsų parapijoje – ypatingi laikmetis.lt 2023-02-21 Sekmadieninėms pamaldoms iš ryto susirinkę žmonės iškloja 500 kv. m. kilimų, sustato 200 kėdžių ir papildomų suolų, įrengia altorių, pakabina kryžių ir dekoracijas, paruošia garso aparatūrą, kavinukę, pasirūpina kitais dalykais. Pasibaigus visoms šv. Mišioms (jų būna trejos), vėl viskas sudėliojama į vietas.

 Istorija 

2018 m. birželio 13 d. Vilniaus arkivyskupas Gintaras Grušas įsteigė naują Šv. Jono Pauliaus II parapiją, kaip popiežiaus Jono Pauliaus II vizito Lietuvoje 1993 m. įamžinimo ženklą. Pradėta projektuoti Vilniaus šv. Jono Pauliaus II bažnyčia.Vilniaus šv. Jono Pauliaus II parapija vilnensis.lthttps://jp2.in/sventove/ Vilniuje kils dar viena bažnyčia – atskleidė vietą, parodė, kaip įspūdingai atrodys lrytas.lt 2024-04-24 Pirmuoju šios parapijos klebonu paskirtas kun. Žydrius Kuzinas (g. 1975 m.), prieš tai tarnavęs Ratnyčios šv. apaštalo Baltramiejaus parapijoje. Pirmoji maldoms tinkama vieta surasta Pašilaičiuose, prekybos centro III aukšte. Išsinuomotose patalpose buvo įkurtas sielovados centras ir nedidelė koplytėlė, lauke būsimos bažnyčios vietoje pastatytas parapijos kryžius. Vėliau šioje vietoje per metus buvo pastatyta katalikiška Šv. Juozapo mokykla. Tuomet iš prekybos centro koplyčia galėjo persikelti į šią mokyklą. 

2018 m. popiežius Panciškus lankydamasis Lietuvoje ir baigdamas savo vizitą Baltijos šalyse, pašventino naujos bažnyčios kertinį akmenį Vilniaus nunciatūroje. Šį akmenį, atvežtą iš šv. Jono Pauliaus II gimtųjų Vadovicių kun. Ž. Kuzinui padovanojo Ratnyčios parapijiečiai, išlydėdami jį tarnystei į Vilnių.  

 Šaltiniai 

 Nuorodos 

 Vilniaus šv. Jono Pauliaus II parapijos koplyčia vilnensis.lt

Kategorija:Vilniaus koplyčios
Kategorija:Pašilaičiai